Diari Oficial de la Generalitat Valenciana


Sumari del DOGV 600, del 03-06-1987 (1987/808909)

RESOLUCIÓ de 21 d'abril de 1987, del Conseller d'Obres Públiques, Urbanisme i Transports, per la qual hom aprova definitivament la Modificació del Pla Especial de Reforma Interior del Nucli de Torrent, consistent en el canvi d'ús d'una parcel.la situada al carrer del Pintor Ribera, núm. 32.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   600

Data del DOGV
:   03-06-1987

Secció del DOGV
:   ALTRES DISPOSICIONS

Número del document
:   1987/808909


Data del document
:   21-04-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució e 21 d'abril de 1987, del Conseller d'Obres Públiques, Urbanisme i Transports, per la qual hom aprova definitivament la Modificació del Pla Especial de Reforma Interior del Nucli de Torrent, consistent en el canvi d'ús d'una parcel.la situada al carrer del Pintor Ribera, núm. 32.  
Vista la Modificació del Pla Especial de Reforma Interior del Nucli de Torrent consistent en el canvi d'ús d'una parcel·la situada al carrer del Pintor Ribera núm. 32, per la qual passa d'equipament escolar existent a equipament comunitari.   
Vist que l'Ajuntament de Torrent ha tramitat la Modificació referida atorgant-li l'aprovació inicial en sessió plenària de 30 d'octubre de 1986, i després d'un període d'informació pública pel termini d'un mes, durant el qual no s'han presentat al·legacions, li ha atorgat l'aprovació provisional el 20 de gener de 1987. Ambdós acords foren adoptats per majoria absoluta dels membres de la Corporació.   
Vist que la finalitat de la present Modificació és canviar la qualificació urbanística de la parcel·la situada al carrer del Pintor Ribera núm. 32, sobre la qual hi ha construït un edifici, de tal manera que passe de «equipament escolar existent» a «equipament comunitari existent», fonamentant-se tal canvi en què els locals afectats no s'utilitzen per a la destinació actual, la de casa-habitació per a mestres, es sent al contrari necessaris uns locals perquè l'Associació ALCER-TURIA (Associació per a la lluita contra les malalties del ronyó) desenvolupe la seua comesa de possibilitar sessions de diàlisis als qui ho calen.   
Atés que en la tramitació d'aquest expedient, s'ha seguit el procediment establert per l'article 41 en relació amb l'article 49 de la Llei del Sòl, i com que s'han adoptat per l'Ajuntament els acords amb la majoria exigida per l'article 47.3 de la Llei 7/1985, Reguladora de les Bases del Règim Local.   
Atés que hom considera convenientment i suficient justificada la finalitat de la Modificació, no afectant, per altra banda, les previsions econòmiques del Pla que es modifica, ja que es tracte d'uns locals existents que únicament canvien d'ús.   
Atés que la competència d'aquest Conseller per a atorgar l'aprovació definitiva es desprèn de l'article 35.1.c) de la Llei del Sòl, en relació amb l'article 31.9 de la Llei Orgànica 5/1982, d'Estatut d'Autonomia de la Comunitat Valenciana, i l'article 3 del Decret 24/1987, del Consell de la Generalitat Valenciana.   
Vistes la Llei del Sòl, la Llei de Procediment Administratiu i altres de pertinent aplicació,   
Resolc d'aprovar definitivament la Modificació del Pla Especial de Reforma Interior del Nucli de Torrent consistent en el canvi d'ús d'una parcel·la situada al carrer del Pintor Ribera núm. 32, per la qual passa d'equipament escolar existent a equipament comunitari.   
Contra aquesta Resolució, que és definitiva en via administrativa, hom podrà interposar Recurs de Reposició davant aquest Conseller en el termini d'un mes, comptador a partir de l'endemà que es publique, previ al Contenciós Administratiu davant la Sala Contenciosa de l'Excma. Audiència Territorial de València, i aquest últim s'haurà d'interposar en el termini de dos mesos des de la resolució del Recurs de Reposició, si aquesta era expressa, o en el termini d'un any des de la data de la interposició del Recurs de Reposició, si aquest no era objecte de resolució, sense perjudici de la interposició de qualsevol altre recurs que s'estime escaient.   
València, 21 d'abril de 1987.-El Conseller d'Obres Públiques, Urbanisme i Transports: Rafael Blasco i Castany.